**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA z dne 29.3.2024**

**Zavezanec:** PANVITA PRAŠIČEREJA NEMŠČAK d.o.o., Lendavska ulica 5, Rakičan, 9000 Murska Sobota

**Naprava / lokacija:**

Naprava za intenzivno rejo prašičev pitancev in plemenskih svinj, farma Nemščak, Ižakovci 188, 9231 Beltinci

**Datum rednega pregleda:**  21. 3. 2024

**Okoljevarstveno dovoljenje** ( v nadaljevanju OVD)

št. 35407-180/2006-13 z dne 30. 4. 2008, spremenjeno z

odločbo št. 35406-9/2012-2 z dne 11. 6. 2012,

odločbo št. 35406-57/2014-4 z dne 17. 6. 2015 in

odločbo št. 35406-49/2017-21 z dne 21. 12. 2018

**Usklajenost z OVD: (navedi):**

V letu 2023 je reja prašičev pitancev potekala v sedmih od 15 objektov reje z največjim staležem prašičev pitancev 4.623 v 2,4 turnusih, kar je v skladu z OVD, plemenskih svinj zavezanec ni vhlevljal od aprila 2012 naprej.

Zavezanec je na ARSO oddal Poročilo o letnih emisijah snovi v zrak za 2023 za farmo Nemščak z dne 12.1.2024, ki ga je izdelal NLZOH oddelek za okolje in zdravje Maribor. Iz poročila izhaja, da je farma Nemščak v 2023 v zrak emitirala razpršene in ubežne emisije v količini 5.974,50 kg metana in 7.567,7 kg amonijaka, glede na povprečni letni stalež živali 3983 pitancev. Zagotavlja redno vzdrževanje za zagotavljanje dobrega tehničnega stanja naprave.

V dejavnosti reje ne nastajajo industrijske odpadne vode, vso gnojevko, ki zajema tudi odpadno vodo od čiščenja hlevov, zavezanec dnevno prečrpa kot odpadek v bioplinarno Panvita Ekoteh d.o.o. na lokaciji Ižakovci 188 na predelavo. Komunalne odpadne vode (KOV) se čistijo na mali komunalni čistilni napravi (m KČN) z 12 PE, iz predloženih zadnjih opravljenih meritev KOV na iztoku iz male KČN, ki jih je novembra 2023 opravil pooblaščen izvajalec monitoringa izhaja, da so bile izmerjene vrednosti emisij snovi v vode usklajene z mejnimi vrednostmi iz OVD, odvoz mulja iz KČN izvaja pooblaščen prevzemnik.

Zadnje meritve hrupa v naravnem okolju zaradi obratovanja farme Nemščak je zavezanec preko pooblaščene organizacije opravil marca 2023 in rezultati opravljenih meritev ne kažejo čezmernega obremenjevanja okolja s hrupom.

Redno vodi evidence in poroča na ARSO o nastalih odpadkih in ravnanju z njimi, ima izdelan Načrt gospodarjenja z odpadki in zagotavlja skladiščenje in ravnanje z odpadki v skladu z OVD.

Za potrebe pitja živali in sanitarne namene uporablja vodo iz javnega vodovoda, vodo za čiščenje objektov pa uporablja iz lastnega vodnjaka, za katerega ima pridobljeno Vodno dovoljenje št. 35536-19/2005-9 z dne 24.6.2010, ter z Odločbo o spremembi št. 35536-7/2011-4 z dne 10.5.2011.

Ima izdelan načrt izrednih razmer in nesreč, v katerem ima opisane možne izredne dogodke, kontrolo pa izvaja z rednimi dnevnimi preventivnimi pregledi in o tem vodi evidenco v obliki izdelanega obrazca stanja in opažanj možnosti onesnaženja stanja tal in podzemne vode.

Ker inšpektorica ob pregledu ni ugotovila nepravilnosti, je postopek na zapisnik ustavila.

**Zaključki / naslednje aktivnosti:**

Nadaljnji redni pregledi bodo opravljeni po planu IRSOE, izredni prej po potrebi.